พระราชวังเบนส์แบร์ค

พระราชวังเบนส์แบร์ค (เยอรมัน: Schloss Bensberg) คืออาคารทางประวัติศาสตร์ในเมืองเบนส์แบร์คซึ่งในปัจจุบันเป็นส่วนหนึ่งของเมืองแบร์กิชกลัทบัค ใกล้กับเมืองโคโลญในเยอรมนี ในอดีตเคยเป็นพระราชวังในชนบทสำหรับการล่าสัตว์หรือ ยาคท์ชล็อส (Jagdschloss) ของเคานต์พาลาไทน์แห่งไรน์ (ราชวงศ์วิทเทิลส์บัค) ปัจจุบันตั้งแต่ พ.ศ. 2540 อาคารถูกดัดแปลงเป็นโรงแรมระดับห้าดาวขนาดใหญ่ของกลุ่มโรงแรมอัลทอฟฟ์ พระราชวังเบนส์แบร์คสร้างขึ้นตามโองการของเจ้านครรัฐผู้คัดเลือกแห่งพาลาไทน์ โยฮัน วิลเฮ็ล์ม ไว้สำหรับพระมเหสี อันนา มารีอา ลุยซา เดอ เมดิชี ซึ่งพระนางพอพระทัยกับทัศนียภาพโดยรอบที่มองเห็นแม่น้ำไรน์ หุบเขาไรน์ และที่ลุ่มต่ำโคโลญอย่างมาก ตัวอาคารออกแบบโดยสถาปนิกบาโรกนามว่า มัตเตโอ อัลแบร์ตี และสร้างเสร็จสมบูรณ์ในปี พ.ศ. 2254 อ้างอิง แหล่งข้อมูลอื่น เว็บไซต์ทางการ (ในภาษาเยอรมันและอังกฤษ)